எந்தத் தனிமனிதரும் வாழ்வும் மரணமும் பற்றிப் பேசித் தீரவேண்டிய தற்கொலைக்கான சமூகப் பின்னணியை ஆத்மாநாமை முன்வைத்துப் பேசியது உண்டா? அரசியல் கவிதைக்கு முன்னோடி ஆத்மாநாம் எனில் எவ்வாறு,எதற்காக,எதை நோக்கி? அவர் செய்த ‘கலகம்’ என்ன? ஆத்மாநாமின் கோபிகிருஷ்ணனின் குமரகுரபரனின் அகால மரணத்திற்கான காரணங்கள் யாது? எழுத்தாளனும் ஒரு மனிதனே. எந்த மனிதனின் தற்கொலைக்கும் மனச்சிதைவுக்குமான காரணங்கள் போலவே அவனது மனச்சிதைவுக்கும் தற்கொலைக்குமான காரணங்கள் யாது? தனிநபர் வாழ்வு எனும் அளவில் அல்ல, ஒரு சமூகவியல் ஆய்வு எனும் அளவிலாவது தமிழில் இதுபற்றிப் பேசப்பட்டிருக்கிறதா?